《贫》
宋代·丘葵

相见尽言贫，能贫得几人。
文成休送鬼，钱乏那通神。
形瘦何妨鹤，衣悬一任鹑。
饥来眠仰屋，鼻息撼梁尘。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。